কম্পিউটার গ্রাফিক্সে এদেশে প্রথম যুগের শিল্পী মুনিরুল ইসলাম। হংসমিথুনের ছবি এঁকেছেন তিনি। সাইফুর রহমান লালবর্ণের নানা টোনে দৃষ্টিনন্দন গঠন রচনা করেছেন। ধনঞ্জয় ম-ল একটি ইংরেজিমাধ্যম স্কুলের অঙ্কন শিক্ষক। তিনি আমাদের নিসর্গরূপকে নিজের মতো করে নন্দিতভাবে তুলে ধরার প্রয়াস পেয়েছেন। শাহীন আকতার ঢাকার একটি নামজাদা একাডেমিতে চারুকলার শিক্ষক। তিনিও নিসর্গের ছবি এঁকেছেন। মৃৎশিল্পী রুস্তম এক সিরামিক ইন্ডাস্ট্রির জ্যেষ্ঠ নকশাবিদ। তিনি টাইলস পেইন্টিং করেছেন। মনোজ পাল নীলবর্ণের প্রাধান্যে কয়েকটি নারী ফিগার নিয়ে কম্পোজিশন করেছেন। প্রদর্শনীর খবর পেয়ে ব্রাহ্মণবাড়িয়া থেকে চলে এসেছেন সায়মা আকতার, তিনি গ্রামীণ আবহে দুটি নারী অবয়ব নিয়ে টাইলস পেইন্টিং করেছেন। আমি জলরং ও রেখায় গায়েন ও এক বধূর ছবি এঁকেছি।